Paytextê Fransa Paris de semedê şermezarkerdişê hêrişê îşxalî yê dewleta tirke yê vera Rojawanî kurdî û dostê înan ê ke verê komaleya Drancyî de ameyî têhet heta verê şaredarîye rayra şîyî.
Badê rayraşîyayîşî eşkerayîya çapemenîye ameye dayene. Eşkerayîye de ame vîrvistene ke hêzanê YPG, YPJ û QSDyî vera çeteyanê DAÎŞî şer kerd û rumetê merdimîye pawit û ame vatene ke ganî nika şarê Ewropa paştî bido Rojawanî. Qiseykerdişan bale ameye antene hêrişanê dewleta tirke yê vera sîvîlan ser û ame vengdayene û semedê vergirewtişê nê hêrişan hêzê mîyanneteweyîyî şirê Tirkîya ser. Çalakîye de veng dîya ciwanan ke wa her warî biaçernê mewzîya şerî û têkoşînî xurtêr bikerê. Çalakwanan vat ê do bi têkoşînî tewr peynî ser bikewê.
